107. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ.ΑΣΦΑΛΙΣΕΩΝ Αριθ. Φ43/366 της 9/23 Μαρτ. 1990 (ΦΕΚ Α' 196) Αύξηση εισφορών και συντάξεων του Κλάδου Συντάξεως του ΤΣΜΕΔΕ. 1.Ορίζεται ως τεκμαρτός μισθός πάνω στον οποίο θα υπολογίζονται οι εισφορές των ασφαλισμένων του Ταμείου Συντάξεως Μηχανικών και Εργοληπτών Δημοσίων Έργων (ΤΣΜΕΔΕ) προς τον Κλάδο Σύνταξης αυτού, ο βασικός μισθός Δημοσίου Υπαλλήλου με 20 βαθμό, όπως αυτός διαμορφώθηκε με την Φ43/474/21.3.1989 (ΦΕΚ 229/31.3.1989 τ.Β') τελευταία απόφαση του Υπουργού Υγείας, Πρόνοιας και Κοιν. Ασφαλίσεων, προσαυξημένος κατά ποσοστό 30% από την πρώτη του επόμενου μήνα της δημοσίευσης αυτής της απόφασης στην Εφημερίδα της Κυβερνήσεως. 2.Ορίζεται ως τεκμαρτός μισθός πάνω στον οποίο θα υπολογίζονται από 1.1.90 οι συντάξεις των συνταξιούχων του Κλάδου Κύριας Σύνταξης του ΤΣΜΕΔΕ, ο βασικός μισθός του Δημοσίου υπαλλήλου με 20 βαθμό όπως αυτός διαμορφώθηκε με τη Φ43/474/21.3.1989 (ΦΕΚ 229/31.3.1989 τ.Β') τελευταία απόφαση του Υπουργού Υγείας, Πρόνοιας και Κοινωνικών Ασφαλίσεων, προσαυξημένος κατά ποσοστό 20%. 